《题肤功雅奏图》
明代·释通岸

笑拥貔貅百万师，陈前重睹受降时。风云壮护明王诏，日月光降大将旗。

庙算等閒空羯塞，天威只尺对龙墀。赤松游首功成后，岂负匡山旧社期。

作者简介：通岸（一五六六—一六四七），字觉道，一字智海。憨山大师书记。后居诃林。工诗，曾与陈子壮、陈子升、黎遂球、区怀瑞、区怀年、黎邦瑊、黄圣年、徐棻、欧必元、欧主遇、黄季恒结南园诗社，称南园十二子。著有《栖云庵集》。事见清温汝能《粤东诗海》卷九八。